Ο **Πίτερ φαν Κόνινξλοο** (φλαμανδικά: **Pieter van Coninxloo** (περ. 1460–1513) ήταν Φλαμανδός ζωγράφος της Πρώιμης φλαμανδικής ζωγραφικής, ο οποίος τεκμηριώνεται για πρώτη φορά ως δραστηριοποιούμενος στις Βρυξέλλες από το 1479. Ελάχιστα είναι γνωστά σχετικά με τη ζωή του, εκτός του ότι εμφανίζεται ως εκτελεστής των παραγγελιών πορτρέτων στα αρχεία της Μαργαρίτας της Αυστρίας κατά τα έτη 1479, 1503 και 1513. Προερχόταν από οικογένεια καλλιτεχνών: Η οικογένειά του διέθετε τουλάχιστον έξι γενεές ζωγράφων. Αδελφός του ήταν ο Γιάν φαν Κόνινξλοο.

Βιογραφία και έργο
------------------

Ο φαν Κόνινξλοο ειδικευόταν στην προσωπογραφία και εργαζόταν περιστασιακά για την Αυλή της Βουργουνδίας στις Κάτω Χώρες. Πιστεύεται ότι φιλοτέχνησε πορτρέτο της Μαργαρίτας της Αυστρίας, Δούκισσας της Σαβοΐας το 1505, το οποίο σήμερα βρίσκεται στη Βασιλική Συλλογή στο Κάστρο Ουίνδσορ κατά παραγγελία του Φιλίππου Γ΄ του Καλού με πρόθεση να το αποστείλει στον Ερρίκο τον Ζ΄. Το 1513 προσλήφθηκε για να ζωγραφίσει πορτρέτα του [[Κάρολος Κουίντος}Καρόλου Κουίντου]]και των αδελφών του. Ο Μαξ Φριντλέντερ έχει εκφράσει την άποψη ότι πιθανόν να ήταν ένας από τους πλέον σημαντικούς εκπροσώπους της προσωπογραφίας της σχολής των Βρυξελλών πριν τον Μπέρναρντ φαν Ορλέι. Δυστυχώς, λίγα έργα του έχουν διασωθεί και ακόμη και αυτά δεν είναι απόλυτα χαρακτηρισμένα ως δικά του.

Ορισμένες φορές συνδέεται με τον ανώνυμο καλλιτέχνη που φέρει το συμβατικό όνομα Δάσκαλος του θρύλου της Μαγδαληνής, ο οποίος πιστεύεται ότι ήταν ζωγράφος της Αυλής της Μαργαρίτας της Αυστρίας, με τον οποίο εμφανίζει ομοιότητες ύφους, ενώ συμπίπτουν οι χρονολογίες και οι τοποθεσίες που εργάστηκαν. Ορισμένοι ιστορικοί τέχνης, ανάμεσα στους οποίους και ο Φριντλέντερ, ο οποίος είναι αυτός που απέδωσε στον άγνωστο καλλιτέχνη το συμβατικό του όνομα, εικάζουν ότι πρόκειται για το ίδιο πρόσωπο. He may also have been a member of the master's workshop.

Φωτοθήκη
--------

* Πορτρέτο της Μαργαρίτας της Αυστρίας, Δούκισσας της Σαβοΐας. Συνήθως χρονολογείται το 1505, είναι όμως πιθανόν να είναι του 1493. Λάδι σε πάνελ, 36,7cm x 22,5cm. Κάστρο Ουίνδσορ, Μπερκσάιρ.*Πορτρέτο της Μαργαρίτας της Αυστρίας, Δούκισσας της Σαβοΐας. Συνήθως χρονολογείται το 1505, είναι όμως πιθανόν να είναι του 1493. Λάδι σε πάνελ, 36,7cm x 22,5cm. Κάστρο Ουίνδσορ, Μπερκσάιρ.*
* Φίλιππος ο Ωραίος (αριστερή πτέρυγα διπτύχου), National Gallery.Φίλιππος ο Ωραίος (αριστερή πτέρυγα διπτύχου), National Gallery.
* Μαργαρίτα της Αυστρίας (δεξιά πτέρυγα διπτύχου), National GalleryΜαργαρίτα της Αυστρίας (δεξιά πτέρυγα διπτύχου), National Gallery

Δείτε επίσης
------------

* Πρώιμη φλαμανδική ζωγραφική
* Κατάλογος Φλαμανδών ζωγράφων

Παραπομπές
----------

1. ↑  (Ολλανδικά) *RKDartists*. rkd.nl/explore/artists/17960. Ανακτήθηκε στις 23  Αυγούστου 2017.
2. ↑  rkd.nl/explore/artists/17960. Ανακτήθηκε στις 15  Οκτωβρίου 2016.
3. ↑  «Pieter van Coninxloo». (Αγγλικά) *Art UK painters database*. van-coninxloo-pieter-d-1513.
4. ↑  (Ολλανδικά) *RKDartists*. 17960. Ανακτήθηκε στις 9  Οκτωβρίου 2017.
5. ↑  "Van Coninxloo". Grove Art, Oxford University Press.
6. ↑  Eichberger, Dagmar; Beaven, Lisa. "Family Members and Political Allies: the Portrait Collection of Margaret of Austria". *The Art Bulletin* 77.2, 1995
7. ↑  Campbell, 110
8. ↑  Valentiner, Wilhelm Reinhold (ed). *Art in America*, Westport, Conn: F.F. Sherman, 1939. 11
9. ↑  Friedländer, Max J. *Early Netherlandish Painting: Volume 13: Antonis MOR and His Contemporaries*. Kluwer Academic Publishers, ed 1975. 48. (ISBN 90-286-0595-9)
10. ↑  Campbell, 114

Πηγές
-----

* Lorne Campbell: *The Fifteenth Century Netherlandish Schools*. London: National Gallery Publications, 1998. (ISBN 1-85709-171-X)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/46876
* BPN: 45656405
* RKD: 17960

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |